Document ID: 31978R0686

31978R0686
L 093/12
SLUŽBENI LIST EUROPSKE UNIJE
06.04.1978.
UREDBA KOMISIJE (EEZ) br. 686/78
od 6. travnja 1978.
o utvrđivanju dodatnih odredaba u pogledu dodjele izvoznih subvencija za proizvode ribarstva
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Uredbu Vijeća (EEZ) br. 100/76 od 19. siječnja 1976. o zajedničkoj organizaciji tržišta proizvodima ribarstva (1), kako je zadnje izmijenjena Uredbom (EEZ) br. 2560/77 (2),
uzimajući u obzir Uredbu Vijeća (EEZ) br. 110/76 od 19. siječnja 1976. o utvrđivanju općih pravila za dodjelu izvoznih subvencija za proizvode ribarstva i kriterija za utvrđivanje iznosa tih subvencija (3), a posebno njezin članak 7. stavak 3.,
budući da je otkriveno da su proizvodi podrijetlom iz Zajednice smrznuti i/ili prerađeni na plovilu koje vije zastavu države nečlanice; budući da se takvi proizvodi izvoze nakon što su smrznuti ili prerađeni;
budući da su gospodarski uvjeti pod kojima se obavljaju te radnje usporedivi s uvjetima pod kojima obavljaju te radnje u državama nečlanicama u kojima su troškovi proizvodnje znatno niži nego u Zajednici; budući da se dodjelom izvoznih subvencija za smrznute i/ili prerađene proizvode pod takvim uvjetima stvara neopravdana gospodarska prednost za te proizvode;
budući da su mjere predviđene u ovoj Uredbi u skladu s mišljenjem Upravljačkog odbora za proizvode ribarstva,
DONIJELA JE OVU UREDBU:
Članak 1.
Za potrebe sustava izvoznih subvencija, proizvodi ribarstva podrijetlom iz Zajednice, koji su smrznuti i/ili prerađeni na plovilu koje je registrirano ili evidentirano u trećoj zemlji i vije zastavu treće zemlje, smatraju se proizvodima čije podrijetlo nije iz Zajednice.
Članak 2.
Ova Uredba stupa na snagu 29. travnja 1978.
Primjenjuje se na izvoze za koje su izvozne carinske formalnosti ispunjene s učinkom od toga datuma.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 6. travnja 1978.

Labels: 17
5
8
3
6